
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 46 

6 Φεβρουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων πέντε (5) κτιρίων 
που βρίσκονται στον οικισμό Χιόνα του Δήμου 
Τριταίας (Ν. Αχαΐας) και καθορισμός ειδικών όρων 
και περιορισμών δόμησης αυτών. 

Χαρακτηρισμός ως μνημείου του Φάρου που βρίσκε¬ 
ται στο ακρωτήριο Προφήτης Ηλίας στο λιμάνι 
των Καταπόλων, της νήσου Αμοργού (Ν. Κυκλά¬ 
δων), φερομένης ιδιοκτησίας Ελληνικού Δημοσίου 
(Υπηρεσία Φάρων Πολεμικού Ναυτικού). 

Χαρακτηρισμός ως μνημείου της διώροφης πετρό- 
χτιστης κατοικίας μαζί με το πρόπυλο, επί του 
δημοσίου κτήματος ΑΒΚ 164, στο Δ.Δ. Χρούσων, 
Δήμου Ανω Σύρου, Ν. Κυκλάδων. 

Χαρακτηρισμός ως μνημείου του κελύφους του κτι¬ 
ρίου επί των οδών Αγ. Λαύρας 64, φερομένης ιδι¬ 
οκτησίας Σοφίας Παπαγιάννη, Αικατερίνης Λαγά¬ 
νά, ΑπόΓθνν ϋεπβ, και Απόστολου Παπαγιάννη, στην 
περιοχή Κυπριάδου στην Αθήνα. 

Τροποποίηση ρυμοτομικού σχεδίου του Δήμου Αι¬ 
γάλεω στο Ο.Τ. 223-227. 

Αρση και επανεπιβολή απαλλοτρίωσης στο Ο.Τ. 98ζ 
του εγκεκριμένου ρυμοτομικού σχεδίου του Δή¬ 
μου Μάνδρας. 


ΑΠΟΦΑΣΕΙ Σ 

Αριθμ. 1825 (1) 

Χαρακτηρισμός ως διατηρητέων πέντε (5) κτιρίων που 
βρίσκονται στον οικισμό Χιόνα του Δήμου Τριταίας 
(Ν. Αχαΐας) και καθορισμός ειδικών όρων και περιο¬ 
ρισμών δόμησης αυτών. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ.2 του ν. 1577/1985 «Γε¬ 
νικός Οικοδομικός Κανονισμός» (Α' 210), όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140). 


2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και ΔημοσίωνΈργων» (Β' 2210). 

4. Το υπ’ αριθμ. 43/θέμα35/15.11.2001 πρακτικό της Α/ 
θμιας ΕΠΑΕ του Νομού Αχαΐας. 

5. Το υπ’ αριθμ. 1098/29.1.2002 έγγραφο της Νομαρχι¬ 
ακής Αυτοδιοίκησης Αχαΐας - Δ/νση Πολεοδομίας. 

6. Την από 17.4.2006 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ. 

7. Το υπ’ αριθμ. 17046/17.4.2006 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών και το γεγονός ότι παρήλθε η τασσόμενη 
προθεσμία από το άρθρο 4 παρ.2 του ν. 1577/1985, όπως 
ισχύει, χωρίς να περιέλθουν στην ως άνω υπηρεσία 
τυχόν αντιρρήσεις των ενδιαφερομένων. 

8. Το υπ’ αριθμ. 2/θεμ.1ο/10.7.2007 πρακτικό της Β/θμι- 
ας ΕΠΑΕ της Διεύθυνσης ΠΕΧΩ της Περιφέρειας Δυτ. 
Ελλάδας. 

9. Το υπ’ αριθμ. 145/20.11.2007 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών του ΥΠΕΧΩΔΕ. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα πέντε (5) κτίρια που 
βρίσκονται στον οικισμό «Χιόνα» του Δήμου Τριταίας 
(Ν. Αχαΐας), όπως φαίνονται σημειωμένα με αριθμούς 
1, 2, 3, 4, 5 στο οδοιπορικό σκαρίφημα που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 1825/2009 πράξη του και 
που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέα χαρακτηρίζονται τα αρχικά κτίρια 
και οι εναρμονιζόμενες με αυτά μεταγενέστερες προ¬ 
σθήκες, όχι όμως και τα κάθε είδους υπάρχοντα προ- 
σκτίσματα, που αλλοιώνουν την μορφή τους. Ο καθορι- 











560 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


σμός των προσκτισμάτων και οι επεμβάσεις που πρέπει 
να γίνουν σε αυτά πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή διακοσμητικών στοι¬ 
χείων τους, πλην των προσκτισμάτων ή των στοιχείων 
των κτιρίων για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερι¬ 
κή διαρρύθμιση και γενικά κάθε επέμβαση για λόγους 
λειτουργικούς και στατικούς στα διατηρητέα κτίρια, 
εφόσον δεν αλλοιώνεται ο αρχιτεκτονικός χαρακτήρας 
και οι βασικές αρχές σχεδιασμού των κτιρίων. 

5. Αίτηση για προσθήκη στα διατηρητέα κτίρια απο- 
στέλλεται από την Πολεοδομική Υπηρεσία στην αρμόδια 
Υπηρεσία του Υ.ΠΕ.ΧΩ.ΔΕ με γνωμοδότηση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 


για ειδική ρύθμιση σύμφωνα με τις διατάξεις του άρ¬ 
θρου 3 παρ.2 του ν. 2831/2000 (Α' 140/2000), περί «ΓΟΚ» 
εφόσον δεν παραβλάπτονται τα διατηρητέα κτίρια και 
ο χώρος που τα περιβάλλει. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια, πλην 
των κλασσικών επιγραφών περιορισμένων διαστάσεων 
που υποδηλώνουν τη χρήση τους. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την το¬ 
ποθέτηση επιγραφών απαιτείται έγκριση της ΕΠΑΕ. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2008 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 42 % 



ΟΛΟΣ ι» 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. ΥΠΠΟ/ΔΝΣΑΚ/111794 ΠΕ/2770 (2) 

Χαρακτηρισμός ως μνημείου του Φάρου που βρίσκεται 
στο ακρωτήριο Προφήτης Ηλίας στο λιμάνι των Κα- 
ταπόλων, της νήσου Αμοργού (Ν. Κυκλάδων), φερο- 
μένης ιδιοκτησίας Ελληνικού Δημοσίου (Υπηρεσία 
Φάρων Πολεμικού Ναυτικού). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 που δημοσιεύθηκε στο Φ.Ε.Κ. 98/ 
Α722.4.2005 «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα». 

β) Του π.δ. 4/2009 «Διορισμός Υπουργών και Υφυπουρ¬ 
γών» (Φ.Ε.Κ. 2/Α78.1.2009). 

γ) Του ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
1 53/Α728.6.2002). 

δ) Του ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (Φ.Ε.Κ. 61/Α713.4.1992). 

ε) του π.δ. 191/2003 (Φ.Ε.Κ. 146/Α713.6.2003) «Οργανι¬ 
σμός Υπουργείου Πολιτισμού». 

2. Τηνυπ’αριθμ.ΥΠΠΟ/ΔΟΕΠΥ/ΤΟΠΥΝΣ/15/3696/20.1.2004 
υπουργική απόφαση (ΦΕΚ 70/Β720.1.2004) «Μεταβίβαση 
αρμοδιοτήτων του Υπουργού Πολιτισμού στις Περιφε¬ 
ρειακές...» καθώς και την υπ’ αριθμ. ΥΠΠΟ/ΔΟΕΠΥ/ΤΟ- 
ΠΥΝΣ/14/3698/20.1.2004 υπουργική απόφαση (ΦΕΚ 70/ 
Β720.1.2004) «Οργάνωση και Λειτουργία των Συμβουλίων 
του ν. 3028/2002 στο Υπουργείο Πολιτισμού». 

3. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς (Δ.Ν.Σ.Α.Κ.) και τα 
λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό πρακτικού 
23/23.10.2008 (Θέμα 7ο), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1 β του ν. 3028/2002, το Φάρο που 
βρίσκεται στο ακρωτήριο Προφήτης Ηλίας στο λιμάνι των 
Καταπόλων της νήσου Αμοργού (Ν. Κυκλάδων), φερομένης 
ιδιοκτησίας Ελληνικού Δημοσίου (Υπηρεσία Φάρων του Πο¬ 
λεμικού Ναυτικού), διότι αποτελεί ιδιαίτερα αξιόλογη αρχι¬ 
τεκτονικά κατασκευή και αντιπροσωπευτικό δείγμα μίας ει¬ 
δικής κατηγορίας κτιρίων, των φάρων, έχει συμβάλλει στην 
ανάπτυξη και στην ασφάλεια της ναυσιπλοΐας στην περιοχή, 
είναι συνδεδεμένος με τη ναυτική παράδοση της Ελλάδος 
και αποτελεί σημείο αναφοράς για τους ναυτικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2009 

Ο ΥΠΟΥΡΓΟΣ 

ΑΝΤΩΝΙΟΣ Κ. ΣΑΜΑΡΑΣ 
-♦- 

Αριθμ. ΥΠΠΟ/ΔΙΝΕΣΑΚ/111814/2777 (3) 

Χαρακτηρισμός ως μνημείου της διώροφης πετρόχτι- 
στης κατοικίας μαζί με το πρόπυλο, επί του δημο¬ 
σίου κτήματος ΑΒΚ 164, στο Δ.Δ. Χρούσων, Δήμου 
Ανω Σύρου, Ν. Κυκλάδων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 Τις διατάξεις: 

α) Του π.δ. 63/2005 (ΦΕΚ 98/Α722.4.2005) «Κωδικοποί¬ 
ηση της Νομοθεσίας για την Κυβέρνηση και τα Κυβερ¬ 
νητικά Όργανα». 


β) Του π.δ. 4/2009 (ΦΕΚ 2/Α78.1.2009) «Διορισμός 
Υπουργών και Υφυπουργών». 

γ) Του ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς». 

δ) Του ν. 2039/1992 «Περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α713.4.1992). 

ε) Του π.δ. 191/2003 «Περί Οργανισμού του ΥΠΠΟ». 

2. Τηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές...» (ΦΕΚ 70/ 
Β720.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΟΝΥΣ/14/3698/20.1.2004) υπουργική απόφαση «Οργά¬ 
νωση και λειτουργία των Συμβουλίων του ν. 3028/2002» 
(ΦΕΚ 70/Β720.1.2004). 

3. Την από 3.4.2008 εισήγηση της Διεύθυνσης Νεώτε¬ 
ρης και Σύγχρονης Αρχιτεκτονική Κληρονομιάς και τα 
λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
24/30.10.2008, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1β, του ν. 3028/2002, τη διώροφη πε- 
τρόχτιστη κατοικία μαζί με το πρόπυλο, επί του δημοσί¬ 
ου κτήματος ΑΒΚ 164, στο Δ.Δ. Χρούσων, Δήμου Ανω Σύ¬ 
ρου, Ν. Κυκλάδων, διότι αποτελεί χαρακτηριστικό δείγμα 
εξοχικής κατοικίας του 19ου αιώνα, διαθέτει αξιόλογα 
μορφολογικά και αρχιτεκτονικά στοιχεία σημαντικά για 
τη μελέτη της εξέλιξης της αρχιτεκτονικής στην περι¬ 
οχή αυτή και είναι συνδεδεμένη με τα παιδικά χρόνια 
του αναγνωρισμένου στην Ελλάδα και στο εξωτερικό 
υπερρεαλιστή ποιητή, δοκιμιογράφου και θεωρητικού 
της τέχνης Νικόλαου Καλαμάρη ή Κάλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2009 

Ο ΥΠΟΥΡΓΟΣ 

ΑΝΤΩΝΙΟΣ Κ. ΣΑΜΑΡΑΣ 
-♦- 

Αριθμ. ΥΠΠΟ/ΔΝΣΑΚ/111853/2784 π.ε. (4) 

Χαρακτηρισμός ως μνημείου του κελύφους του κτιρίου 
επί των οδών Αγ. Λαύρας 64, φερομένης ιδιοκτησί¬ 
ας Σοφίας Παπαγιάννη, Αικατερίνης Λαγανά, ΑπάΓβνν 
ύαπο, και Απόστολου Παπαγιάννη, στην περιοχή Κυ- 
πριάδου στην Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 (ΦΕΚ 98/Α722.4.2005) «Κωδικοποί¬ 
ηση της Νομοθεσίας για την Κυβέρνηση και τα Κυνερ- 
νητικά Οργανα». 

β) Το π.δ. 4/2009 (ΦΕΚ Α2/8.1.2009), «Διορισμός Υπουρ¬ 
γών και Υφυπουργών». 

γ) Το ν. 3028/2002 (Φ.Ε.Κ. 153/Α728.6.2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

δ) Του ν. 2039/1992 (Φ.Ε.Κ. 61/Α713.4.1992) «περί Κύρω¬ 
σης της Σύμβασης για την προστασία της Αρχιτεκτο¬ 
νικής Κληρονομιάς της Ευρώπης». 

ε) Του π.δ. 191/2003 (ΦΕΚ 146/Α713.6.2003) «Οργανισμός 
Υπουργείου Πολιτισμού». 








ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


563 


ΖΤηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/ 
Β720.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΟΝΥΣ/14/3698/20.1.2004 υπουργική απόφαση «Οργά¬ 
νωση και λειτουργία των Συμβουλίων του ν. 3028/2002» 
ΦΕΚ 70/Β720.1.2004). 

3. Την εισήγηση της Διεύθυνσης Νεότερης και Σύγ¬ 
χρονης Αρχιτεκτονικής Κληρονομιάς και τα λοιπά στοι¬ 
χεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 
24/30.10.2008, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6, παρ. 1γ του ν. 3028/2002, το κέλυφος 
του κτιρίου επί των οδών Αγ. Λαύρας 64, φερομένης 
ιδιοκτησίας Σοφίας Παπαγιάννη, Αικατερίνης Λαγανά, 
ΑηάΓβνν ϋαηο, και Απόστολου Παπαγιάννη, διότι παρου¬ 
σιάζει ιδιαίτερα αρχιτεκτονικά και μορφολογικά στοι¬ 
χεία στις όψεις και αποτελεί χαρακτηριστικό δείγμα 
προαστιακής εξοχικής κατοικίας, βάσει εγκεκριμένου 
ρυμοτομικού σχεδίου, όπως αυτή διαμορφώθηκε στη 
δεύτερη δεκαετία του 20ου αιώνα, στην περιοχή Κυ- 
πριάδου στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2009 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθμ. οικ. 1198/09 (5) 

Τροποποίηση ρυμοτομικού σχεδίου του Δήμου Αιγά¬ 
λεω στο Ο.Τ. 223-227. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του ν. 1577/1985 (ΦΕΚ 240Α) και ειδι¬ 
κότερα του άρθρου 34. 

3. Τις διατάξεις του κώδικα Βασικής Πολεοδομικής 
Νομοθεσίας (ΦΕΚ 580 Δ71999) και ειδικότερα τα άρθρα 
152 παρ. 6,154. 

4. Τις διατάξεις των ιδρυτικών νόμων της Νομαρχι¬ 
ακής αυτοδιοίκησης: ν. 2218/1994 (ΦΕΚ 90Α/1994) και 
ν. 2240/1994 (ΦΕΚ 153Α71994). 

5. Τις διατάξεις του π.δ/τος 30/1996 (ΦΕΚ 21Α71996) 
«Κώδικας Νομαρχιακής Αυτοδιοίκησης», όπως τροπο¬ 
ποιήθηκε και ισχύει σήμερα. 

6. Τ ις διατάξεις του άρθρ. 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που κυ¬ 
ρώθηκε με το άρθρο 1 του π.δ. 63/2005 (ΦΕΚ 98Α) και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του προϋπολογισμού 
του Δήμου Αιγάλεω. 


7. Τις διατάξεις του άρθρου 29 του ν. 2831/2000 (ΦΕΚ 
140Α') όπως αντικαταστάθηκαν από το άρθρο 10 του 
ν. 3044/26.8.2002 (ΦΕΚ 197Α). 

8. Τον ισχύοντα οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 2499/ 
τ.Β731.12.2007). 

9. Την υπ’ αριθμ. 479/11.1.2008 (ΦΕΚ 55/τ.Β7ΐ8.1.2008) 
απόφαση «περί ορισμού Εντεταλμένων Συμβούλων». 

10. Τη συγκρότηση των Σ.Χ.Ο.Π. των Δ/νσεων Πολεο¬ 
δομίας με την υπ’ αριθμ. 34/30.5.2002 απόφαση Νομαρ¬ 
χιακού Συμβουλίου Αθηνών όπως τροποποιήθηκε και 
ισχύει με την υπ’ αριθμ. 121γ/2006 απόφαση. 

11. Την υπ’ αριθμ. 912/22.1.2008 (ΦΕΚ 137Β/30.1.2008) 
απόφαση Νομάρχη Αθηνών περί μεταβίβασης αρμο¬ 
διοτήτων. 

12. Το από 2.12.1954 (ΦΕΚ 296/Α71954) Διάταγμα ρυ¬ 
μοτομίας που τροποποιήθηκε με το 31.8.1957 (ΦΕΚ 187/ 
Α71957) Διάταγμα του Δήμου Αιγάλεω. 

13. Την υπ’ αριθμ. 6 της 15ης συνεδρίασης στις 26.11.2008 
γνωμοδότηση του Σ.Χ.Ο.Π.Ν.Α. 

14. Τα νόμιμα δικαιολογητικά που περιέχονται στο 
φάκελο. 

Και επειδή: 

1. Σύμφωνα με την υπ’ αριθμ. 14888/808/25.11.2008 εισή¬ 
γηση του Τμήματος Πολεοδομικού Σχεδιασμού, της Δ/ 
νσης Πολεοδομίας Δυτικού Τομέα προς το Σ.Χ.Ο.Π.Ν.Α., 
πρέπει να γίνει δεκτή η αιτούμενη τροποποίηση γιατί 
ύστερα από τη μελέτη των στοιχείων του φακέλου δι¬ 
απιστώθηκε ότι: 

α) Με την υπ’ αριθμ. 178/29.5.2008 πράξη του Δημοτικού 
Συμβουλίου του Δήμου Αιγάλεω αποφασίστηκε η τροπο¬ 
ποίηση του Ρυμοτομικού Σχεδίου, στο Ο.Τ. 223-227 που 
αφορά στην μετατόπιση της οικοδομικής γραμμής. 

β) Πληρούνται οι προϋποθέσεις του ν.δ. 17.7.1923 για 
τροποποίηση Ρυμοτομικού Σχεδίου. 

2. Σύμφωνα με την υπ’ αριθμ. 6 της 15ης συνεδρίασης 
στις 26.11.2008 πράξη του Σ.Χ.Ο.Π.Ν.Α. Δυτικού Τομέα, αυτό 
γνωμοδοτεί ομόφωνα για την τροποποίηση του Ρυμοτο¬ 
μικού Σχεδίου του Δήμου Αιγάλεω στο Ο.Τ. 223-227, που 
αφορά στην άρση ασυμφωνίας σε βαθμό τροποποίησης, 
με τη μετατόπιση της οικοδομικής γραμμής στο Ο.Τ. 223- 
227, για τους λόγους που αναφέρονται στην εισήγηση του 
Τμήματος Πολεοδομικού Σχεδιασμού, αποφασίζουμε: 

1. Εγκρίνεται η τροποποίηση του εγκεκριμένου Ρυμο¬ 
τομικού Σχεδίου του Δήμου Αιγάλεω στο Ο.Τ. 223-227, 
που αφορά στην άρση ασυμφωνίας σε βαθμό τροπο¬ 
ποίησης, με τη μετατόπιση της οικοδομικής γραμμής 
στο Ο.Τ. 223-227, όπως φαίνεται στο τοπογραφικό διά¬ 
γραμμα με κλίμακα 1:500 που συνοδεύει την απόφαση 
αυτή και δημοσιεύεται μαζί της. 

2. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 19 Δεκεμβρίου 2008 

Ο Νομάρχης 
ΙΩΑΝΝΗΣ ΣΓΟΥΡΟΣ 





ΤρΤΤΟΓΡΑΦ'ΧΟ Α'Ρ,ΓΡΛ^νΆ 
Κ·πστνη°ΣΗΐ Οτ 003 -ΰΟ^ & ΛλΓΑΑ£° 

^ »«Ρ°ο 

Αριθμ. 9456/1297/08 (6) 

Αρση και επανεπιβολή απαλλοτρίωσης στο Ο.Τ. 98ζ 
του εγκεκριμένου ρυμοτομικού σχεδίου του Δήμου 
Μάνδρας. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.δ. της 17.7.1923 όπως μεταγενέ¬ 
στερα συμπληρώθηκαν και τροποποιήθηκαν. 

2. Το ν. 1577/1985 «Γενικός οικοδομικός κανονισμός», 
όπως ισχύει μετά το ν. 2831/2000 (ΦΕΚ 140Α) 

3. Τις διατάξεις του π.δ/γματος 30/1996 (ΦΕΚ 21/ 
Α'/1996) «Κώδικας Νομαρχιακής Αυτοδιοίκησης», όπως 
τροποποιήθηκε και ισχύει σήμερα. 

4. Τις διατάξεις του π.δ/γματος 14/27.10.1999 «Κώδικας 
Βασικής Πολεοδομικής Νομοθεσίας» (ΦΕΚ 580/Δ') και 
ειδικότερα τα άρθρα 152 παρ. 6,154 και 161. 

5. Την υπ’ αριθμ. 75724/1151/30.12.1983 (ΦΕΚ 767/ 
Β730.12.1983) κοινή απόφαση Υπουργού Προεδρίας της 
Κυβερνήσεως και ΧΟΠ «Κωδικοποίηση τροποποίηση και 
συμπλήρωση των Συλλογικών Οργάνων γνωμοδοτικής 
και αποφασιστικής αρμοδιότητας του Υπ. ΧΟΠ σε ενιαίο 
κείμενο». 

6. Τις διατάξεις των ιδρυτικών νόμων της Νομαρχι¬ 
ακής Αυτοδιοίκησης ν. 2218/1994 (ΦΕΚ 90/Α'/1994) και 
ν. 2240/1994 (ΦΕΚ 153/Α'/1994). 

7. Τις διατάξεις του άρθρου 29 του ν. 2831/2000 (ΦΕΚ 
140/Α) όπως αυτό αντικαταστάθηκε από το άρθρο 10 
παρ. Ια και 1β του ν. 3044/27.8.2002 (ΦΕΚ 197/Α72002). 

8. Την εγκύκλιο 6/5.5.2006 του ΥΠΕΧΩΔΕ «περί ασκή- 
σεως αρμοδιοτήτων πολεοδομικού σχεδιασμού». 

9. Την υπ’ αριθμ. 85/2008 απόφαση του Δ.Σ. του Δήμου 
Μάνδρας. 

10. Την υπ’ αριθμ. 4542/651/2008 εισήγηση του τμήμα¬ 
τος Α της Δ/νσης Πολεοδομίας Δυτ. Αττικής. 

11. Την υπ’ αριθμ. 46/2008 ομόφωνη γνωμοδότηση του 
ΣΧΟΠ του Νομού που διατυπώθηκε στο 13ο Πρακτικό 
στη συνεδρίαση της 14.10.2008. 

12. Την υπ’ αριθμ. 2802/2007 απόφαση του Διοικητικού 
Πρωτοδικείου Αθηνών. 

13. Την εγκύκλιο 141/1986 του Νομικού Τμήματος της Δ/ 
νσης Καν/κών Ρυθμίσεων του Υπουργείου ΠΕ.ΧΩ.ΔΕ. 

14. Όλα τα νόμιμα δικαιολογητικά που περιέχονται 
στο φάκελο. 

15. Το γεγονός ότι από τις κανονιστικές διατάξεις 
της απόφασης αυτής προκαλείται δαπάνη σε βάρος 


του προϋπολογισμού του Δήμου Μάνδρας, που όμως 
έχει προβλεφθεί στην υπ’ αριθμ. 85/2008 απόφαση του 
Δημοτικού του Συμβουλίου, αποφασίζουμε: 

Εγκρίνουμε τα παρακάτω: 

1. Την άρση της απαλλοτρίωσης στο Ο.Τ. 98ζ που 
έχει επιβληθεί με το από 26.8.1994 ΦΕΚ 884/Δ'/30.7.1994 
«Αναθεώρηση του εγκεκριμένου ρυμοτομικού σχεδίου 
του Δήμου Μάνδρας (Ν. Αττικής) καθορισμός χρήσεων 
γης και όρων και περιορισμών δόμησης» στη φερόμενη 
ιδιοκτησία των Σπυρίδωνος Βασιλείου, Διογένη Βασιλεί¬ 
ου, Φωτίου Βασιλείου, Μαρίας Κουμάντου και Βασιλικής 
Κουμάντου, εμβ. = 375,06τ.μ. σε συμμόρφωση με την 
υπ’ αριθμ. 2802/2007 απόφαση του Διοικητικού Πρω¬ 
τοδικείου Αθηνών και αφετέρου την επανεπιβολή της 
απαλλοτρίωσης στο Ο.Τ. 98ζ του Δήμου Μάνδρας που 
έχει εγκριθεί με το από 26.8.1994 ΦΕΚ 884/Δ'/30.7.1994 
«Αναθεώρηση του εγκεκριμένου ρυμοτομικού σχεδίου 
του Δήμου Μάνδρας (Ν. Αττικής) καθορισμός χρήσεων 
γης και όρων και περιορισμών δόμησης» με επαναχα- 
ρακτηρισμό σε χώρο στάθμευσης στη φερόμενη ιδιο¬ 
κτησία των Σπυρίδωνος Βασιλείου, Διογένη Βασιλείου, 
Φωτίου Βασιλείου, Μαρίας Κουμάντου και Βασιλικής 
Κουμάντου, εμβ. (Α, Β, Γ, Δ, Ε, Ζ, Α) = 233,21 τ.μ. καθώς και 
των τμημάτων εμβ. = (8,43+25,44+82,95) = 116,82 τ.μ. που 
βρίσκονται εντός κοινοχρήστου χώρου όπως φαίνεται 
στο τοπογραφικό διάγραμμα σε κλ. 1:500 που συνοδεύει 
την παρούσα απόφαση. 

2. Από τις διατάξεις της παρούσας απόφασης προ- 
καλείται δαπάνη σε βάρος του προϋπολογισμού του 
οικείου Ο.Τ.Α. 

3. Επιτρέπεται η υποβολή προσφυγής στο Γενικό 
Γραμματέα Περιφέρειας μόνο για παράβαση νόμου σύμ¬ 
φωνα με τις διατάξεις του άρθρου 69 του π.δ. 30/1996 
(ΦΕΚ 21Α1/1996) όπως τροποποιήθηκε και ισχύει, σε προ¬ 
θεσμία 30 ημερών από τη δημοσίευση της απόφασης 
στην Εφημερίδα της Κυβερνήσεως. 

Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Η απόφαση αυτή και το τοπογραφικό διάγραμμα που 
τη συνοδεύει να δημοσιευθεί στην Εφημερίδα της Κυ¬ 
βερνήσεως. 

Ελευσίνα, 23 Ιανουάριου 2009 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

